રાજકોટ તા. ૧૨: વહેલી સવારે રૈયા ચોકડી અમૃતા હોસ્પિટલ પાસે રહેતો યશવંત છનાભાઇ પરમાર (ઉ.૩૦) નામનો ગુર્જર રજપૂત યુવાન સિવિલ હોસ્પિટલે આવ્યો હતો અને પોતાને રામાપીર ચોકડીથી માધાપર ચોકડી વચ્ચેના રસ્તેથી અજાણ્યા શખ્સોએ ઉઠાવી જઇ નજીકના શ્રી પાર્ટી પ્લોટ પાસે એક રૂમમાં પુરી પેન્ટ ઉતારી માર માર્યાનું કહેતાં યુનિવર્સિટી પોલીસને જાણ કરવામાં આવી હતી. પણ ત્યાંની પોલીસે આવીને તેને સાથે લઇ જઇ હદ જોતાં ગાંધીગ્રામ પોલીસની હદમાં બનાવ બન્યાનું જણાતાં ત્યાં જાણ કરાઇ હતી. તપાસમાં આ યુવાને ખોટી સ્ટોરી ઘડ્યાનું જણાયું હતું.